રાજ્યની શાળાઓમાં ચાલુ શૈક્ષણિક વર્ષથી જ નવરાત્રી વેકેશનની જાહેરાત બાદ વિદ્યાર્થીઓના શૈક્ષણિક દિવસોમાં કાપ ન મૂકાય તે રીતે એકેડેમિક કેલેન્ડર તૈયાર કરવામાં આવનાર હતું. જોકે, બોર્ડે જાહેર કરેલા નવા એકેડેમિક કેલેન્ડર પ્રમાણે વર્ષ દરમિયાન શૈક્ષણિક કાર્યના 3 દિવસો ઘટ્યા છે. અગાઉના કેલેન્ડર પ્રમાણે વર્ષ દરમિયાન 247 દિવસનું શૈક્ષણિક કાર્ય થવાનું હતું. જોકે, નવરાત્રી વેકેશનના બદલે ફેરબદલ કરાયેલા કેલેન્ડર પ્રમાણે 244 દિવસનું શૈક્ષણિક કાર્ય કરવામાં આવશે. નવા કેલેન્ડર પ્રમાણે પણ પરીક્ષાની તારીખ અને કુલ રજાઓમાં કોઈ ફેરફાર થયો નથી. .